Raleigh LuLaRoe | Kimberlee Edwards and Susan Hale Vend Raleigh Business Directory
Lularoe Valentines Day Leggings in Raleigh.jpg 2 years ago
Raleigh Buttery Soft Leggings.jpg 2 years ago
Raleigh Lularoe Fashion.jpg 2 years ago
Unicorn Print Leggings.jpg 2 years ago
Womens and Childrens Fashion Raleigh.jpg 2 years ago VERSLAG van die Uitvoerende Direkteur: Bedryf en Finansies - PDF Free Download
Author: Marvin Richardson
1 downloads 87 Views 948KB Size
A.3.1 VERSLAG VAN DIE MODERAMEN: BEDIENING
1 A.3 BEDIENING 1252 A.3.1 VERSLAG VAN DIE MODERAMEN: BEDIENING 1. DIVERSITEITSBESTUUR (Geslag en Diversiteit) 1.1 DIE ALGEMENE SINODE HET DIE VOLGEND...
VERSLAG VAN DIE PANEEL INSAKE STUDENTE- EN KOSHUISKULTUUR. EMBARGO VIR MEDIAVRYSTELLING: 26 September :30
1 VERSLAG VAN DIE PANEEL INSAKE STUDENTE- EN KOSHUISKULTUUR EMBARGO VIR MEDIAVRYSTELLING: 26 September :30 Stellenbosch 30 Augustus2 VERSLAG VAN DIE P...
1 HOOFSTUK 4 Bestuursmodelle, met spesifieke verwysing na die bedryf- en besigheidsaspekte van oop afstandsleer 4.1 Inleiding Die doel met hierdie hoo...
ie 21ste-eeuse universiteit van wêreldgehalte laat hom ken aan byvoorbeeld omgewingsvriendelike fisiese infrastruktuur, ekologies verantwoordbare bedryfspraktyke, ’n volhoubare begroting en die mees gevorderde informasie- en kommunikasiestelsels. By die Universiteit van Stellenbosch (US) staan dié kenmerke bowendien nie los van die opdragte tot akademiese arbeid en gemeenskapsinteraksie nie; dit is onafskeidelik daarmee verweef.
• groter sukses met die kommersialisering van intellektuele eiendom;
Binne Bedryf en Finansies, as ’n verantwoordelikheidsentrum, het die Universiteit belangrike steundienste saamgevoeg om hom by te staan met die verrigting van sy kernbesigheid ooreenkomstig bogemelde kriteria. ’n Steundiens is uitmuntend en volhoubaar as dit vir die res van die instelling voortdurend waarde skep op maniere soos dié wat blyk uit die afdelingsverslae hierná.
• sigbare aanvang met die bewaring van die Universiteit se berggrond;
• aansienlike herhalende besparings op telefoon- en Internetrekenings; • merkbare vordering met energiebesparing en met ’n algemene bewusmaking onder personeel en studente in dié verband; • vestiging van goeie afvalbestuurspraktyke in koshuise;
• die vestiging van beter sekuriteitsmaatreëls soos deur die afhandeling van Fase 1 van die Veiligheidskameraprojek; en • die vestiging en rekenarisering van ’n gedissiplineerde risikobestuurstelsel.
Vanuit ’n ondersteuningsoogpunt, is die Universiteit se vier strategiese fokusse – kundigheidsbasis, diversiteit, studentesukses en volhoubaarheid – nie net verbandhoudend nie, maar ook samevloeiend. Deur middel van formele strukture en prosesse kon Bedryf en Finansies dus vanjaar weer eens die hele Universiteit met dié institusionele fokusse en gepaardgaande strategieë belyn. Eers deur ook die ander institusionele doelwitte vir 2011, en dié vir 2011–2016, só te verstaan, kan ons geïntegreerde doelwitte vir ons eie verantwoordelikheidsentrum en ons onderskeie afdelings stel.
Uit elke afdelingsverslag van Bedryf en Finansies blyk glashelder hoe die klem op volhoubaarheid, naas die normale bedryfsdoelwitte, ’n integrerende langtermynfokus met vele dimensies na vore laat tree. ’n Ontwikkelingsagenda is gevolg om ’n balans te vind tussen die tipiese universiteitsaktiwiteite (navorsing, onderrig en gemeenskapsinteraksie) en die steunaktiwiteite. Bedryf en Finansies se ondersteunende aktiwiteite dra tot studentesukses by in dié sin dat dit, eerstens, funksionele informasie- en kommunikasiestelsels verskaf en in stand hou en, tweedens, die gehalte van die studente se leer-, woon- en leefruimtes beduidend verhoog. ’n Verdere bydrae van hierdie verantwoordelikheidsentrum is geleë in die positiewe invloed wat sy afdelings op die studente se buiteklas-ervarings uitoefen deur professionele dienslewering danksy effektiewe stelsels en prosesse.
Die oorhoofse verantwoordelikheid vir sistemiese volhoubaarheid aan die Universiteit setel in hierdie verantwoordelikheidsentrum. Die hoofsake hierby gedurende die verslagjaar was, vir eers nog, die identifisering van reeds bestaande aktiwiteite en geleenthede, en die koördinering van en bewusmaking oor ’n aantal institusionele aksies wat by ons gevestig is.
FINANSIES BIED ONDERBOU VIR STRATEGIESE FOKUSSE
Sedert die Universiteit in 2010 die klem op volhoubaarheid geplaas het, is beduidende vordering op etlike fronte gemaak. Die aanvanklike vordering was hoofsaaklik met beplanning en bewusmaking, tot in 2011. Die verslagjaar het egter ook etlike ‘volhoudende innoverings’ opgelewer waardeur inkrementele, maar gekoördineerde, verbeterings aangebring is. Die volgende is voorbeelde van doelwitte wat in die verslagjaar bereik is: • inbestuur van ’n volkostestelsel vir navorsing en navorsingsverwante kontrakte en die begin om ’n volkostekultuur te vestig; • verdere uitfasering van kruissubsidiëring tussen begrotings en tussen omgewings; • volhoubare voorsiening vir die inhaal van instandhoudingsagterstande by fisiese infrastruktuur, sodat opgradering aan verskeie geboue moontlik was;
Mnr Manie Lombard (Hoofdirekteur: Finansies) Webbladsy: admin.sun.ac.za/admin/Finance/new/indeks.htm Die Universiteit se finansiële beplanning en bestuur berus op ’n stel finansiële bestuursbeginsels wat deur die Raad aanvaar is. Dit is binne hierdie raamwerk dat ’n omvattende stel finansiële beleide ontwikkel is en geïmplementeer word. Enige toevoeging tot of wysiging aan die finansiële beleide word deur die interne ouditeure nagegaan en aan die Raad se Oudit- en Risikokomitee gerapporteer. Strategiese finansiële beplanning vir volhoubaarheid word gerig deur die bestuursmandaat vir die volgende vyf jaar met sistemiese klem op die volgende vier strategiese fokusse van die Universiteit as dryfvere vir volhoubaarheid:
VERSLAG VAN DIE UITVOERENDE DIREKTEUR: Bedryf en Finansies (vervolg) • uitbouing en versterking van die Universiteit se kundigheidsbasis (veral akademiese personeel);
• Identifisering van verskeie aksies om volhoubare ruimte in die toekomstige begrotings te skep, byvoorbeeld vir beter kommersialisering van derdegeldstroomgeleenthede en vir verhoging van die netto inkomste uit die HOOP Projek.
• verhoogde diversifisering van die personeel- en studentekorps (ras en geslag); • verbetering van die studentesukses; en
• Voldoende voorsiening om die Taalbeleid ooreenkomstig die huidige besluite toe te pas, met ’n addisionele voorsiening van R7 miljoen vir 2011 en ’n verdere addisionele voorsiening van R7 miljoen vir 2012, en met die bedoeling om die volle koste vir die huidige planne teen 2013 te voorsien.
• bevordering van die Universiteit se sistemiese volhoubaarheid. Die verbandhoudende sakeplanne van die onderskeie verantwoordelikheidsentra met sesjaar- aaneenlopende planne dien as raamwerk vir die jaarlikse begroting. ’n Ooreengekome en goed ontwikkelde begrotingsmetodiek word gevolg om te verseker dat die aanwending van bronne in ooreenstemming met die Universiteit se strategiese prioriteite is.
• Verdere voorsiening van R13,2 miljoen vir die instandhouding van geboue, met die bedoeling om teen 2015 ’n volhoubare vlak van voorsiening te bereik. • Die toedeling van ’n bedrag gelykstaande aan 0,6% van begrote jaarlikse inkomste aan ’n gebeurlikheidsreserwe vir die finansiering van onvoorsiene uitgawes. Balansfondse binne fakulteite en steundiensomgewings word ook aangewend vir onvoorsiene uitgawes binne die betrokke omgewings.
Ter verwesenliking van finansiële volhoubaarheid soos in die langtermynbeplanning beoog, word stappe soos die volgende gedoen: • Realistiese inkomste- en uitgaweprojeksies, waaronder studentegeldverhogings wat, op enkele uitsonderings na, 11% vir 2011 beloop het en 9,5% vir 2012 beloop.
• Die toedeling van ’n bedrag gelykstaande aan 2% van begrote jaarlikse inkomste aan ’n strategiese fonds. Dit stel die Universiteitsbestuur in staat om strategiese inisiatiewe te finansier ter verwesenliking van die US se strategiese doelwitte en die verbandhoudende sakeplanne van omgewings binne die Universiteit. Dekane en ander omgewingshoofde het aangedui dat hulle die balansfondse van hulle omgewings sal aanwend as hefboom vir addisionele aansprake en eksterne fondse.
• Koppeling van die meerjarige studenteinskrywingsbeplanning met die inkomste-, uitgaween kapitaalbeplanning. Oor die medium tot lang termyn beplan die Universiteit vir matige groei in die voorgraadse studentetal, met groter groei by Ingenieurswese en Gesondheidswetenskappe, en vir sterker groei in die getal nagraadse studente. Verder is meganismes vir ferm inskrywingsbestuur ingestel, wat met ingang 2013 in werking sal wees.
• Skep van addisionele ruimte in die hoofbegroting (2011: R75 miljoen en 2012: R64 miljoen), wat suksesvol aangewend word veral as instaatstellende begroting vir verdere derdegeldstroominkomste.
Die Universiteit se finansiële bestuursbeginsels lê klem op die sentrale rol van die begroting by die verwesenliking van strategiese prioriteite. Ook erken dit die belangrikheid van verantwoordelike finansiële bestuur vanweë die sorgsaamheidsplig wat ontstaan uit die gebruik van belastingbetalersgeld en die geld van studente (en hulle ouers en ander ondersteuners), sakeondernemings en borge. Maar dié beginsels erken eweneens die behoefte aan gedesentraliseerde finansiële bestuur om entrepreneuriese gedrag en doeltreffendheid te bevorder. Die bestuurders het dan die gedesentraliseerde bevoegdheid om hul diskresie te gebruik oor die aanwending van fondse en die benutting van vaste bates. Hulle is egter verbind tot behoorlike verslagdoening, en aanspreeklik vir die gebruik van geld en vaste bates ter bereiking van die Universiteit se strategiese doelwitte.
• Bestuur van die studentehuisvestingsbegroting, nou op die baie goeie Studentehuisvestingsplan gebaseer, sodat dit oor die lang termyn selffinansierend kan raak en oor ’n periode van 5 jaar R1,8 miljoen per jaar na die hoofbegroting kan skuif om die kruissubsidie vir instandhoudings en herstelkoste uit te skakel.
Die Universiteit se finansiële state vir 2011 voldoen aan die vereistes van die internasionale finansiële verslagdoeningstandaarde (IFRS) en die Regulasies vir Jaarlikse Verslagdoening deur Hoëronderwysinstellings volgens die Wet op Hoër Onderwys (Artikel 41 van Wet 101 van 1997).
• Voorsiening binne die 2011-begroting vir elemente van die Kampusmeesterplan vir die Universiteit se eiendomme en fisiese fasiliteite, die Mobiliteitsplan (parkering, pendeldiens en toegangsbeheer), ’n Studentehuisvestingsplan en die Inhaalinstandhoudingsplan. • Verdere implementering van die Beleid vir Bepaling van Volkoste vir Navorsing- en Navorsingsverwante Kontrakte, wat die inkomste uit die derde geldstroom mettertyd sal verhoog tot die gewenste volhoubare vlakke.
• Die Ontwikkelingsbank van Suid-Afrika en die Departement van Waterwese het in 2011 twee opleidingsprojekte op die telematiese platform aangebied ter ondersteuning van munisipaliteite wat die watervoorsiening aan gemeenskappe en die afvalwaterbestuur doeltreffender probeer maak. Die deelnemers se hoogs positiewe formele terugvoer oor hierdie koste- en tydeffektiewe opleidingsmetodologie bevestig, onder meer, dat virtuele leerruimtes met welslae gebruik kan word ook om vaardighede van kritieke belang te ontwikkel. Met dié loodsprojekte is ’n belangrike denkraamwerk geskep vir kapasiteitsontwikkeling in die toekoms.
TELEMATIESE DIENSTE VERBREED TOEGANG TOT DIE UNIVERSITEIT Prof Tommy Park (Senior Direkteur: Telematiese Dienste) Webbladsy: academic.sun.ac.za/ite/ Hierdie afdeling bemoei hom met veral twee van die Universiteit se strategiese fokusse, diversiteit van studente en studentesukses. Die telematiese platform skep geleenthede vir studente uit alle gemeenskappe om in die Universiteit se nagraadse akademiese aanbod te deel. Die studente op die platform in 2011 was nie net uit alle ouderdomsgroepe nie; 83% van hulle was van die voorheen benadeelde gemeenskappe. By die Maart 2011-gradeplegtigheid het 1 190 telematiese studente formeel afgestudeer, 170 meer as in Maart 2010.
Die tegnologiestelsels wat by die Afdeling in gebruik is, is in die loop van die verslagjaar opgegradeer. ’n Nuwe aardstasie is geïnstalleer; ’n ander seinverspreidingsverskaffer is aangestel; die migrasie na Intelsat 17 is gedoen; en al die ontvangspunte (220 leersentrums van die Universiteit en privaat kliënte) is met ’n nuwe MPEG4-dekodeerder toegerus. Voorts is ’n seinenkripsiestelsel geïnstalleer wat, waar ’n kliënt dit verkies, verskillende kombinasies van dekodeerders kan aktiveer of deaktiveer om die vertroulikheid van die uitsending te waarborg.
Die tegnologieplatform maak die Universiteit van Stellenbosch toegankliker vir almal wat graag hier wil studeer. Oor die afgelope jare het gemiddeld 20% van die Universiteit se nagraadse kandidate deur middel van die telematiese platform gestudeer. Die voorpunt van die kennistegnologie bied ’n verskeidenheid middele – selfone, rekenaartoepassings, videokonferensiefasiliteite, intydse interaktiewe televisieuitsendings – waarmee buitekampusstudente voeling met die Universiteit se akademiese, administratiewe en ondersteuningsdienste hou van waar af ook al. Die tegnologie-gesteunde toegangsroetes tot die Universiteit laat vervaag die tradisionele skeiding tussen kontak- en buitekampusonderwysgeleenthede, en verminder die beperkings wat deur plek en tyd opgelê word. Die integrering van residensiële en virtuele onderwysgeleenthede skep ’n soepel gevorderde leeromgewing.
Die Afdeling gebruik die mobiele kamerastelsel toenemend vir buiteskote wat, ná redigering, by die lewende uitsendings ingespeel word as videosnitte. Die leerervarings eie aan die interaktiewe uitsendings word só grootliks verryk. Die vraag na multimediatoepassings neem toe by ons interne en ons eksterne kliënte. Die Afdeling lewer ook afsonderlike multimediadienste, byvoorbeeld videoproduksies ter aanvulling van die intydse uitsendings, grafiese dienste vir leermateriaalontwerp en webgebaseerde leerderbestuurstelsels.
Die satelliettyd word benut, nie net ter ondersteuning van nagraadse studente nie, maar ook ter verwesenliking van die Universiteit se strewe om as gerespekteerde kennisvennoot en kapasiteitskepper in gemeenskappe te dien. In sy samewerking met ’n groot getal eksterne vennote huisves Telematiese Dienste op die tegnologieplatform ’n verskeidenheid projekte wat op die ontwikkeling van strategies belangrike vaardighede fokus. Die volgende was twee van die grootste projekte:
Die nuwe videokonferensiestelsel kan Internet- en ISDN-koppelings maak en komplementeer só die satelliettegnologie, wat nou in staat is om virtuele gespreksgeleenthede op ’n gereelde grondslag te skep en om uitsendings buite die satellietvoetspoor af te lewer.
• Om die toeganklikheid van die Universiteit te verhoog, het die Afdeling sy fasiliteite oor die afgelope drie jaar in medewerking met die Wes-Kaapse Departement van Onderwys ingespan ter verbetering van die artikulasie tussen die skoolonderwys en die hoër onderwys. Gedurende 2011 is meer as 100 uur se intydse interaktiewe satelliet-uitsendings in sewe vakke op 145 skole in die Wes-Kaap gerig. Sowat 20 000 graad 11- en 12-leerders het aan die projek deelgeneem. Blykens sowel die formele as die informele impakstudie het dié ondersteuning aan skole ’n beduidende positiewe verskil in die lewens van talle onderwysers en leerlinge meegebring.
Me Anita Nel (Direkteur en Hoof Uitvoerende Beampte: InnovUS) Webblad: www.innovus.co.za
INNOVUS TEGNOLOGIE-OORDRAG (EDMS) BPK KAPITALISEER NAVORSINGSUITSETTE EN UITVINDINGS
InnovUS, ’n tegnologieoordragmaatskappy wat ten volle deur die US besit word, het in 2011 bygedra tot die finansiële volhoubaarheid van die Universiteit deur middel van verskeie kommersialiseringsaktiwiteite. InnovUS bestuur die Universiteit se intellektuele eiendom deur hoofsaaklik drie aktiwiteite: • Hulp aan navorsers om intellektuele eiendom wat uit hul navorsing spruit, te kommersialiseer deur middel van
VERSLAG VAN DIE UITVOERENDE DIREKTEUR: Bedryf en Finansies (vervolg) navorsingsooreenkomste, patentering, lisensiëring en afwentelmaatskappye.
• die vervaardiging en verkoop van die dubbelrotorlugkern-kragopwekker (patent gehou deur ons eie afwentelmaatskappy, die Stellenbosch Wind Energy Technologies Company (SWET)); • drie nanoveseltegnologieë vir verskeie toepassings in die bedryf (uitvinder dr Eugene Smit, die Departement Chemie en Polimeerwetenskap); • genetiese manipulasie van suikerriet in vennootskap met die South African Sugarcane Research Institute (SASRI), saam met ’n baie groot multinasionale landboumaatskappy (ontwikkel onder toesig van prof Jens Kossmann van die Instituut vir Plantbiotegnologie; die lisensiehouer se identiteit is op die oomblik nog vertroulik); en • twee Suid-Afrikaanse wynisolate, Oenococcusoeni S5 en Lactobacillus plantarum 56, wat in kombinasie as aanvangskultuur vir appelmelksuurgisting in die wynbedryf gebruik word (prof Maret du Toit, die Instituut vir Wynbiotegnologie).
• Ondersteuning van navorsers met kopieregsake. • Bestuur van die prosesse en voorsiening van ’n platform vir die registreer van kortkursusse. Die wêreldwye neiging tot die kommersialisering van universiteitsnavorsing pas goed in die Suid-Afrikaanse konteks, veral aangesien staatsubsidies besig is om te krimp, maar die kwaliteit van navorsing steeds hoog is. InnovUS se kommersialisering van tegnologieë afkomstig van die US was baie suksesvol. Ons het al ons doelwitte vir bekendmaking en lisensieooreenkomste oorskry. Altesaam 62 bekendmakings is ontvang, heelwat meer as die doelwit van 49. Agt lisensieooreenkomste is gesluit en twee word tans gefinaliseer, weer eens meer as die doelwit van sewe vir die jaar. Ons inkomste van 2011 het alle vorige jare s’n oortref, en dit het ons gehelp om ons doelwit te bereik om by te dra tot die Universiteit se derde inkomstestroom en sy strewe na volhoubaarheid.
Ons het drie maatskappye in 2011 begin, en byvoorbeeld vir een van hulle toegang tot befondsing van R35 miljoen bewerkstellig. Ons entrepreneurskapsaande vir studente is goed bygewoon en was ’n pluspunt in hulle ‘Stellenboschervaring’. Ons prestasies tot dusver onderskei ons in Afrika as ’n ondernemersuniversiteit by uitstek, en ons glo dat daardie prestasies sal bydra om die aantal uitstekende personeel en studente wat na die Universiteit gelok word, te verhoog.
Sommige van die interessante projekte wat ons van navorsers ontvang het, en waar ons gehelp het met die kommersialisering van navorsingsuitsette en uitvindings, is die volgende: • ’n instrument vir die insameling van tuberkulosemonsters om diagnoses by jong kinders moontlik te maak (me Lizl Cronje, PhD-student, Polimeerwetenskap); • ’n nuwe ontwerp vir ’n heliostaat in ’n konsentrerende sonkragaanleg (mnr Paul Gauché, PhD-student, Meganiese Ingenieurswese); • ’n natuurlike groeistimulant vir plante (prof Jens Kossmann en dr Marna van der Merwe, Plantbiotegnologie); en • ’n multistadium-spoorlanseerder (dr Coenrad Fourie en Reino Harmse, Elektroniese en Meganiese en Megatroniese Ingenieurswese). Lisensieooreenkomste wat in 2011 aangegaan is, sluit die volgende in: • die KODUS-vraelys (’n loopbaanbelangstellingsvraelys wat prof Johann Meyer ontwikkel het toe hy by die Departement Sielkunde was); • sonkragtoringprogrammatuur (programmatuurinstrument vir die optimering en beheer van grootskaalse sonkragtoringkragstasies ontwikkel deur Johannes Pretorius, Departement Meganiese en Megatroniese Ingenieurswese); • ’n diagnostiese toets vir plantvirusse (’n metode vir die opsporing van Appelvergelingsblaarvlekvirus en Appelkoos-pseudovergelingsblaarvlekvirus, wat steen- en sagtevrugte infekteer, ontwikkel deur prof Johan Burger van die Departement Genetika; gelisensieer aan ’n plaaslike maatskappy, Genetwister);
InnovUS het ook sukses behaal in sy dag-tot-dag-aktiwiteite, soos die uitbreiding van kopiereg en kortkursusse. In die akademiese jaar van 2011 is 430 kortkursusse geregistreer en goedgekeur. Kortkursusse het ’n inkomste van meer as R53 miljoen vir die Universiteit gegenereer. Etlike honderde navorsingsooreenkomste is in vennootskap met die Afdeling vir Navorsingsontwikkeling gesluit.
FASILITEITSBESTUUR BEHARTIG BEDUIDENDE VOLHOUBAARHEIDSINISIATIEWE Mnr Chris Munnik (Hoofdirekteur: Fasiliteitsbestuur) Webbladsy: sun025.sun.ac.za/portal/page/portal/facilities/tuis Fasiliteitsbestuur se werksaamhede het ’n beduidende invloed op sowel die finansiële volhoubaarheid van die Universiteit as op die ekologiese volhoubaarheid. Ons rol as belangrike instaatsteller vir die US se kernbesigheid het in 2011 verdere momentum gekry; die afdeling het, in rekordgetalle, bestaande eiendomsprojekte afgehandel, nuwes aangevoor en ander aktief beplan vir implementering in 2012. Dié projekte oorspan ’n verskeidenheid fisiese fasiliteite oor die volle spektrum fasiliteitsbehoeftes op die US kampusse, naamlik die werksplek, leerplek, woonplek en leefplek.
Die gesamentlike waarde van die projekte, R800 miljoen, bestaan uit die volgende: • Projekte afgehandel 2011:
• Lopende projekte 2012:
• die beskikbaarstelling van spesiale US-fietse aan personeellede en studente, die bou van spesiale fietsbane op die ‘woonerf ’ en die verskaffing van fietsloodse. Hierdie inisiatiewe is in vennootskap met die Stellenbosse Munisipaliteit beplan.
• Aktiewe beplanning van projekte wat 2012 begin: R328 miljoen • Opgraderings 2011:
• Klein kapitaalwerke 2011:
• Lopende instandhouding 2011:
• Kameraprojek Fase 1:
Fasiliteitsbestuur het in 2011 die volgende volhoubaarheidsinisiatiewe behartig: • Installering van energiemeters en draadlose modems om die energieverbruik te monitor. • Energie-oudits om die besparingspotensiaal te ondersoek. • Stortkoppe vir water- en energiebesparing. • Geboubestuurstelsel om voorsiening te maak vir die sentrale beheer oor en bestuur van lugversorgingstelsels, die beheer oor noodkragopwekkers en die inrigting van ’n lasbeheerstelsel. • Alternatiewe energiebronne. ’n Groot aantal sonverwarmers is reeds in gebruik. • Waterfonteine om die getal plastiekwaterbottels wat op kampus gebruik word, drasties te verminder. • Bukashi-kombuisafvalprojek om die kombuisafval wat na stortingsterreine geneem moet word, met die helfte te verminder. • Koshuisafvalstowwe word in nat en droë afvalstowwe geskei voordat die munisipaliteit dit verwyder en die droë afvalstowwe word herwin. Dié projek het al verhoed dat sowat 51 000 kg afvalstowwe op stortingsterreine beland. • Kompos. Die Universiteit het reeds 300 m2 kompos uit US-tuine benut. • Uile. Saam met die Stellenbosse munisipaliteit en die Spier-wynlandgoed installeer die Universiteit uilhuise om uile te lok en só die knaagdiere te beheer. • Roofvoëls vir die doeltreffende beheer oor skadelike voëlspesies op die kampus. • Bewaring van die US se berggrond word in vennootskap met die Departement Bos- en Houtkunde bestuur. • Boomplantprojek. Die Tygerbergkampus het vanjaar reeds dertig bome uit die kusfynbos- en strandveldbiome, wat goed in die sanderige streek aard, aangeplant. ’n Soortgelyke inisiatief is by die Stellenbosch-arboretum begin.
Daar is in 2011 goeie vordering gemaak met verskeie projekte en inisiatiewe wat spesifiek die volhoubaarheid van die ekologie bevorder. Die Energieprojek het verdere momentum gekry met die installering van die laaste energiemeters op die kampus en afronding van die beheerstelsels. Die projeksie van die Universiteit se huidige energieverbruik toon ’n 3%-besparing op die verwagte verbruik vir 2011. Dit is slegs 0,8% hoër as die verbruik in 2008 (basisjaar vir die energieprojek), ten spyte van die hoër studentetal. Die energieverbruik per ingeskrewe student het oor dieselfde tydperk met 12% afgeneem. Aan die vergroening van nuwe uitbreidings en opgraderings is in 2011 bykomende stukrag verleen deur verskeie nuwe eiendomsprojekte waar groen beginsels opsigtelik by die spesifikasies ingedink is. Voorbeelde hiervan is: beduidende vordering met Fasiliteitsbestuur se inisiatiewe rakende volhoubare landskappering en waterbestuur; geïntegreerde afvalbestuur; en die bewaring van die Universiteit se berggrond. Een van die gebiede waarop Fasiliteitsbestuur in die verslagjaar gekonsentreer het, was die intensiewe beplanning en ontwikkeling van ’n verbeeldingryke en volhoubare Mobiliteitsplan vir die US kampusse. Die eerste fase van die projek word in 2012 uitgevoer; die uitkoms sal na verwagting ’n beduidende positiewe impak op die US se koolstofvoetspoor meebring. Die Plan behels, opsommenderwys gestel: • die verklaring van die sentrale kampus op Stellenbosch tot ‘woonerf ’ wat voetganger- en fietsryervriendelik moet wees, en waarop motoriste ontmoedig word deur beperkende padgebruiksreëls en ‘voorgeë’ aan die twee ander groepe;
INFORMASIETEGNOLOGIE ONTSLUIT POTENSIAAL VAN 21STE-EEUSE UNIVERSITEIT
• die instel van ’n bekostigbare publiekevervoer-busdiens vir Universiteitspersoneel en -studente tussen verafgeleë dorpe en die Stellenbosch-, die Tygerberg- en die Bellvillepark kampus;
Mnr Helmi Dreijer (Senior Direkteur: Informasietegnologie) Webbladsy: infoteg.sun.ac.za
• hoë parkeertariewe op die sentrale kampus, met heelwat laer tariewe op die periferie van die kampus;
Die Afdeling Informasietegnologie mik sy diens daarop om alle personeellede en studente van die Universiteit te ondersteun met informasietegnologie (IT) en kommunikasietegnologie wat ter sake is om die potensiaal van ’n 21ste-eeuse universiteit te verwesenlik.
• die instelling van ’n bekostigbare pendeldiens vanaf die periferie van die Stellenbosse kampus na die sentrale kampus vir gebruik deur personeel en studente; en
VERSLAG VAN DIE UITVOERENDE DIREKTEUR: Bedryf en Finansies (vervolg) Die stappe wat in dié verband gedoen is, laat hulle soos volg opsom:
Sowat 3 000 Telkom-telefone is oor die afgelope twee jaar gekanselleer, met gevolglike groot besparings.
• ’n Leidende rol is gespeel by die vestiging van IT- en inligtingsbestuur en korporatiewe beheerstrukture. Verskeie dwarsliggende forums is gevestig, enersyds om die Universiteit se informasietegnologie op een lyn met sy institusionele strategieë te bring en andersyds om die beleidsvorming en inligtingsbestuur op institusionele vlak te verbeter. • ’n Reeds stewige IT-infrastruktuur, waaraan tans byna 15 000 rekenaars gekoppel is en waarop institusionele inligtingstelsels gevestig is, is verder uitgebou.
• Om toegang tot die internet te verbeter, het die Universiteit danksy ’n langtermynbelegging toegang verkry tot die Seacom- ondersese kabelverbinding. Dít, tesame met goeie bestuur en met die koppeling aan SANREN (Suid-Afrikaanse Nasionale Navorsingsnetwerk), het gemaak dat die Internettarief weer gehalveer kon word ten voordele van die Universiteit se kernbesigheid. • Deurdat effektiewe leer en onderrig toenemend afhanklik is van toegang tot rekenaars en netwerke, het die studente toenemend hul eie skootrekenaars nodig. Saam met ander Suid-Afrikaanse universiteite het die Afdeling die beste pryse vir doelgeskikte skootrekenaars nasionaal beding.
• Die afdeling is gereorganiseer: sy fokus – vroeër beperk tot die ondersteuning van administratiewe funksies – omvat nou ook die ondersteuning van leer-enonderrigprosesse en van navorsingsprosesse. • ’n Projekbestuurskantoor is gevestig om te sorg dat die regte projekte suksesvol uitgevoer word en ’n nuwe ITargiteksfunksie lewer reeds belowende resultate.
PROJEKtUS KOÖRDINEER VOLHOUBAARHEIDSAKSIES
• Verskeie verdere handprosesse is deur elektroniese werksvloeiprosesse vervang, met nogmaals beter dienslewering, groter persoonlike produktiwiteit en sneller toegang tot inligting as gevolg.
Dr Barbara Pool (Direkteur: PROJEKtUS) PROJEKtUS het hom in 2011 by uitstek op twee aksies toegespits. Die eerste was om die verankering van volhoubaarheid binne die kernfunksies, en binne die rol van die ondersteunende afdelings daarin, uit te bou deur middel van dwarsliggende ondersteuning. Die tweede aksie was om die institusionele fokus op volhoubaarheid te beklemtoon deur middel van integrasie, koördinering en kommunikasie.
• Die kliënteverhoudings- en die donateursverhoudingsbestuurstelsel is verder uitgebou; so ook die nagraadse portaalplatform, ’n inligtingbestuurstelsel vir die gebruik van nagraadse studente. Hierdie stelsels voeg aansienlike waarde by tot die Universiteit se strategiese verhoudings. • Die akademiese-aanbod-inligtingstelsel, oftewel die ‘e-Jaarboek’, is verder uitgebou en blyk vir studente by hul keuse van studierigting en loopbaan van onskatbare waarde te wees. Die projek, wat oor drie jaar gestrek het, verseker dat studente aanlyn via die web die beste keuse vir hul studie kan doen, ook binne hul taalkeuse.
Die institusionele klem op volhoubaarheid is sigbaar gemaak deur die implementering van ’n gefokusde kommunikasieplan. ’n Volhoubaarheidswebruimte (www.sun.ac.za/volhoubaarheid) is as die knooppunt vir volhoubaarheidsaktiwiteite binne die US ingerig. Die inligting op hierdie webruimte word georganiseer volgens ses temas wat vir die US belangrik is: energie, water, afval, vervoer, tuine en terreine, en geboue en fasiliteite. Verdere temas is die volhoubaarheid binne onderskeidelik onderrig en leer, gemeenskapsinteraksie en navorsing.
• Die administratiewe inligtingstelsels se fokus was baie sterk op die verskaffing van ’n selfhelpdiens aan veral die studente en die personeel. Dit sluit in: • ’n web-aansoekstelsel vir nagraadse beurse, wat onder meer inhou dat beursgewers aanlyn navraag kan doen oor die status van hul beurshouers; • die moontlikheid van direkte elektroniese aansoeke om toelating, met die nodige inligting elektronies byderhand; en • die moontlikheid van direkte elektroniese registrasie wanneer die studente met hul studie begin. Meer as 75% van die studente wat in 2011 elektronies kon registreer, het hierdie diens benut. • Die telekommunikasiestelselprojek om alle bestaande telefone deur Internettelefone te vervang, is afgehandel.
Elke tema word deur bepaalde visuele elemente geïdentifiseer wat kommunikasie vergemaklik. Verder skep die temas die platform(s) waar kundiges en belanghebbers bymekaar gebring kan word en waar hulle in spesialiswerkgroepe kan saamwerk om praktiese oplossings te help vind vir spesifieke probleme.
Report "VERSLAG van die Uitvoerende Direkteur: Bedryf en Finansies"